Sorin Grindeanu: Contractul pentru încă un lot din secţiunea montana a A8 intră în licitaţie!
Ministrul Transporturilor, Sorin Grindeanu, anunţă joi că intră în licitaţie contractul pentru încă un lot din secţiunea montana a autostrăzii A8. Contractul prevede o perioadă de maximum 30 de luni, 6 luni de proiectare şi 24 de luni execuţie, iar finanţarea va fi asigurată prin Programul Transport (PT) 2021-2027. Pe traseul acestui lot de autostradă vor fi construite inclusiv două tuneluri cu o lungime totală de 1,07 km.